stanford-oval/wikipedia huggingface dataset:
מערך הסייבר הלאומי
הקמת מערך הסייבר הלאומי

מערך הסייבר הלאומי הוקם בהחלטת ממשלה 2444 ב-15 בפברואר 2015, על-מנת ליצור מסגרת גג לשני גופים: הראשון - מטה הסייבר הלאומי, שהוקם 3 שנים קודם לכן ב-1 בינואר 2012 כגוף המטה של הממשלה לפיתוח מדיניות ואסטרטגיית סייבר לישראל ולבניין הכוח הלאומי בתחום. השני - הרשות הלאומית להגנת הסייבר, שהוקמה באותה החלטת ממשלה 2444, כגוף האופרטיבי המרכזי להגנת הסייבר בישראל, שיפעל לצד מטה הסייבר הלאומי כחלק ממערך סייבר לאומי, אך תוך חלוקת אחריות ביניהם. ההחלטה לפעול במסגרת מערך אחד אך בשתי יחידות נפרדות, התקבלה בזמנו מתוך הצורך לבנות ולחזק את שתי הזרועות של המערך – מדיניות ובניין הכוח (עליו מופקד המטה) ו"הפעלת הכוח" (עליה מופקדת הרשות). לכן, מונה לכל אחת מהיחידות מנכ"ל נפרד והן התנהלו כגופים עצמאיים, כאשר ראש המטה דאז - ד"ר אביתר מתניה - מונה גם לתפקיד ראש המערך והיה ממונה על אישור תוכניות העבודה של הרשות ותקציב המערך.
עם סיום 2017, בעקבות הנחיית ראש הממשלה לפעול לריכוז מאמץ בתחום הגנת הסייבר ועל בסיס המלצת ראש המערך לראש הממשלה, החליטה ממשלת ישראל, בהחלטה מס' 3270, לאחד את שני גופי מערך הסייבר הלאומי - מטה הסייבר הלאומי והרשות הלאומית להגנת הסייבר - לכדי יחידה ארגונית אחת והם חדלו להתקיים כישויות נפרדות. בהחלטת הממשלה נקבע, כי מערך הסייבר הלאומי יהיה אחראי על כלל היבטי הגנת הסייבר במרחב האזרחי, החל מגיבוש מדיניות ובניין כוח טכנולוגי, ועד הגנה מבצעית בסייבר. במקביל, עם סיום תפקידו של ד"ר מתניה כראש המערך לאחר הקדנציה שנקבעה ל-6 שנים, מונה לתפקיד ראש המערך האחוד יגאל אונא, ששימש קודם לכן כראש היחידה לטכנולוגיות סייבר במערך, וזאת לאחר שירות רב שנים בתחום הסיגינט-סייבר בשירות הביטחון הכללי.
מערך הסייבר הוא יחידת סמך במשרד ראש הממשלה, "האמונה על קידום ויישום מדיניות לאומית בתחומי הסייבר. במסגרת תפקידיו אחראי מערך הסייבר הלאומי על הגנת מרחב הסייבר האזרחי, על קידום היכולות הלאומיות בתחום ועל שיפור אופני ההתמודדות עם האתגרים הנוכחיים והעתידיים בעולמות הסייבר. כמו כן אחראי על קידום מובילותה של ישראל כמרכז לפיתוח ידע וטכנולוגיות סייבר". מערך הסייבר הוא הגוף האופרטיבי להגנת הסייבר בישראל.
היסטוריה ומשפט

מערך הסייבר הלאומי הוקם כדי לתת מענה לצורך בהגנת סייבר למרחב האזרחי במדינת ישראל וזאת כאיחוד של שני גופים ממשלתיים שקדמו לו: הרשות הלאומית להגנת הסייבר, שפעלה בשנים 2016–2017, ומטה הסייבר הלאומי, שהוקם בינואר 2012.הבסיס המשפטי לפעילות מערך הסייבר הלאומי מבוסס על החוק להסדרת הביטחון בגופים ציבורים, התשנ"ח-1998, לעניין הנחיה ופיקוח על גופים המפעילים מערכות ממוחשבות חיוניות המופיעות בתוספת החמישית לחוק, ועל החלטות הממשלה בנושא הגנת הסייבר.
החלטת ממשלה מספר 3611 בנושא "קידום היכולת הלאומית במרחב הקיברנטי" מיום 7 באוגוסט 2011 - הוחלט על הקמת המטה הקיברנטי הלאומי במשרד ראש הממשלה. על מטה הסייבר הוטל לקדם היערכות לאומית להגנת הסייבר ובכלל זה לגבש תפיסת הגנה לאומית במרחב הסייבר. תפיסה זו יועדה לעדכן את התפיסה שניצבה בבסיס החלטת ועדת השרים לענייני ביטחון לאומי מספר ב/84 בנושא "אחריות להגנה על מערכות ממוחשבות במדינת ישראל" משנת 2002, שבה הוסדר הטיפול בהגנת "מערכות ממוחשבות חיוניות" - מערכות שהפגיעה בהן עלולה לגרום לנזק פיזי או כלכלי משמעותי מאוד, לפגיעה בחיי אדם או לפגיעה באספקת שירות ציבורי חיוני.
ראשי מערך הסייבר

| שם | תאריך מינוי | ראש ממשלה ממנה | פרטים נוספים |
| --- | --- | --- | --- |
| ד"ר אביתר מתניה | פברואר 2015 | בנימין נתניהו | שימש ראש מטה הסייבר הלאומי וראש המערך הראשון לאחר איחודו עם הרשות להגנת הסייבר. |
| יגאל אונא | ינואר 2018 | בנימין נתניהו | שימש קודם לכן ראש מערך הסייבר בשירות הביטחון הכללי. |
| תא"ל גבי פורטנוי | פברואר 2022 | נפתלי בנט | מפקד יחידה 9900 באמ"ן ומפקד חטיבת ההפעלה המבצעית לפני מינויו. |
| תא"ל יוסי כראדי (מועמד) | פברואר 2025 | בנימין נתניהו | קצין הקשר והתקשוב הראשי (קשר"ר). |
הערות שוליים

↑  מזכירות הממשלה, קידום ההיערכות הלאומית להגנת הסייבר
↑  מזכירות הממשלה, איחוד יחידות מערך הסייבר הלאומי
↑  מאגר החקיקה של כנסת ישראל, החוק להסדרת הביטחון בגופים ציבוריים, באתר main.knesset.gov.il
↑  רפאל קאהאן, יגאל אונא מונה לראש מערך הסייבר הלאומי, באתר כלכליסט, 29 בדצמבר 2017
↑  מערך הסייבר הלאומי, באתר Gov.il
↑  קידום ההיערכות הלאומית להגנת הסייבר, החלטה מספר 2444 של ממשלת ישראל השלושים ושלוש, משנת 2015, באתר של משרד ראש הממשלה
↑  הרשות הממלכתית לאבטחת מידע, אתר שירות הביטחון הכללי
↑  החלטה ממשלה 3611 - קידום היכולת הלאומית במרחב הקיברנטי
↑  רם לוי, מרחב הלחימה החמישי, באתר Israel Defense,‏ 16 בדצמבר 2011
↑  ניר דבורי אודי סגל, ‏נבלמה מתקפת סייבר חריגה על ישראל, באתר ‏מאקו‏, 26 באפריל 2017
↑  אלי אשכנזי, רויטל בלומנפלד וטל שלו‏, מתקפת סייבר על מערכת הבריאות בישראל: שני בתי חולים נפגעו, באתר וואלה, 29 ביוני 2017
↑  עדכון - אירוע "חץ וקשת" - הנחיות התמודדות עם כופרת WannaCry, באתר מערך הסייבר הלאומי, 16 במאי 2017
↑  טל שלו‏, כוננות סייבר מוגברת בתשתיות בישראל: טרם זוהה נזק במערכות, באתר וואלה, 13 במאי 2017
↑   עמוס הראל, רשות הסייבר מגבשת תוכנית להגנה מפני התערבות זרה בבחירות בישראל, באתר הארץ, 13 ביולי 2017
↑  Telecom News - מערך הסייבר הלאומי: קול קורא לכלים טכנולוגיים לאימות פיק ניוז ברשת, באתר www.telecomnews.co.il, ‏18 באוקטובר 2023
↑  תורת ההגנה בסייבר לארגון
↑   אורה קורן, ישראל וארה"ב יחליפו מידע בתחום הגנת הסייבר, באתר TheMarker‏, 22 ביוני 2016
↑  אסדרת מקצועות הסייבר נכנסה כמשימה לרשות הסייבר בשנת 2016 עם צפי לתחילת פעילות ב-2017, באתר "קישורים לכישורים", 5 בספטמבר 2017
↑  אבי בליזובסקי, רשות הסייבר תכשיר חרדים לעבודה במוקד ה-CERT הלאומי, באתר "אנשים ומחשבים", 15 במרץ 2017
אמא מביכה

| --- | --- |
 סוגה:  קומדיית מצבים
 יוצרים:  שירה אלון
 כותבים:  שירה אלון אחינעם קפון
 בימוי:  אביעד קידר
 שחקנים:  עלמה זק שי אביבי קים אור אזולאי עמית מרקוס אמה אלפי עידן שקרוקה אלון מאירי
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  12
 הפקה
 מפיק:  יהונתן פארן
 מפיקים בפועל:  יהונתן פארן רחל פארן ליאת רוויה גלית יתום
 חברת הפקה:  דורי מדיה דרסט
 עורכים:  ינון פורת יהונתן פארן עידית פארן-וייס
 צלמים:  סזר פלדמן אבי קסמן תום גולדווסר ענר קמאי
 אורך פרק:  22 דקות
 שידור
 רשת שידור:  זום (Yes)
 תקופת שידור מקורית:  14 באפריל 2019 – הווה
 
אמא מביכה היא קומדיית מצבים ישראלית לילדים ונוער המשודרת בערוץ זום החל מ-14 באפריל 2019 לצופי Yes.
תקציר העלילה

בשמת, אמא במשרה מלאה המשמשת ככתבת בעיתון, מגלה שהבנות שלה, אבישג, יהלי ונמי צילמו אותה ללא ידיעתה מדבבת את הכלבה המשפחתית והעלו את הסרטונים לערוץ ביוטיוב. הסרטונים צברו עשרות אלפי צפיות מבלי שבשמת מודעת לעובדה שהיא כוכבת רשת בהתהוות. הצלחתו של הערוץ מכתיבה מחדש את ההיררכיה המשפחתית, ובוחנת מציאות אבסורדית בה הילדים מלהקים את הוריהם.
דמויות > דמויות ראשיות > משפחת כליל החורש

בשמת "בוסי" (עלמה זק) – בעלת טור בעיתון, וכאמא עומלת בעבודות משק הבית. הופכת לאושיית רשת.
אייל "אלף" (שי אביבי) – אב המשפחה, מנסה ללמוד מהו יוטיוב.
אבישג (קים אור אזולאי) – הבת הבכורה במשפחה, מנהלת הערוץ ״אמא מביכה״, נכשלה בשלושה טסטים ברציפות. נמרוד מאוהב בה. ממורמרת.
יהלי (אמה אלפי) – הבת האמצעית במשפחה. ג'ודאית, רוחנית ושלווה. מאוהבת באריאל ובסוף הופכת לבת זוגו.
נעמה "נמי" (עמית מרקוס) – בת הזקונים. אוהבת יוטיוברים ומעריצה את "בריינדמג".
מישמיש הכלבה – כלבת המשפחה. בוסי נוהגת לדבב אותה.
דמויות > דמויות משנה

נמרוד (עידן שקרוקה) – חבר ילדות של אבישג ובסוף הופך לבן זוגה של אבישג. לפעמים קצת ביישן.
אריאל (אלון מאירי) – נער ספורטיבי וג'ודוקא מצטיין. עוזר לאלף ללמוד על רשתות חברתיות. יהלי מאוהבת בו ובסוף הופך לבן זוגה.
דמויות > שחקנים אורחים

יוני טובים
אור בן אוליאל
אורי ירימי
עמיה אלרום
כפר סילבר

| --- | --- |
מבנה בית הספר בכפר סילבר
מדינה: ישראל ישראל
מחוז: הדרום
מועצה אזורית: חוף אשקלון
גובה ממוצע: ‎55 מטר
תאריך ייסוד: 1957
סוג יישוב: יישוב מוסדי
נתוני אוכלוסייה לפי הלמ"ס לסוף 2023
  - אוכלוסייה: 279 תושבים
    - מתוכם, תושבי ישראל: 239 תושבי ישראל
 מפת מיקום  מפה דינמית   (למפת השפלה מוגדלת) כפר סילבר(למפת השפלה רגילה) כפר סילבר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סילבר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סילבר31°40′23″N 34°36′42″E﻿ / ﻿31.6731389343118°N 34.6117947652787°E﻿ / 31.6731389343118; 34.6117947652787  heמפת היישובים של מועצה אזורית חוף אשקלון באדום - כפר סילבר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 2 מתוך 10

כְּפַר סִילְבֶר הוא כפר נוער, הכולל בתוכו בית ספר על יסודי (כיתות ז'-י"ב), פנימייה, משק חקלאי, מכינה קדם צבאית, שנות שירות ובית ספר יסודי. הכפר שוכן ליד העיר אשקלון, בתחום המועצה אזורית חוף אשקלון. בכפר סילבר לומדים כיום כ-1000 תלמידים.
פעילות

הכפר כולל בתוכו פנימייה. התלמידים לומדים בבית-ספר על-יסודי המכין לקראת תעודת בגרות ועובדים בענפי החקלאות השונים: רפת, דיר, חממות לגידול ירקות ונוי.
בכפר פועלת בריכת שחייה, הפתוחה בתשלום במשך הקיץ.
בנוסף על כך, בכפר הנוער פועלת שלוחה של מכינה קדם-צבאית בשם "אדרת".
היסטוריה

את רעיון הקמת כפר נוער הגתה לראשונה שושנה פרסיץ, חברת כנסת וממנהיגיה של "הסתדרות הציונים הכלליים". היא פנתה לדוד בן-גוריון, ראש הממשלה הראשון, בבקשה להקצות למטרה זו משבצת קרקע בדרום הארץ, במטרה להקים מוסד חינוכי-חקלאי פנימייתי. מינהל מקרקעי ישראל נענה לבקשה וב-1951 הוקצו סמוך לאשקלון 2,000 דונם לצורך הקמת כפר הנוער.
באותה עת נחשב אזור אשקלון כאזור דרומי ולא מיושב, יחסית. הקמת כפר הנוער הדרומי ביותר בארץ היוותה רעיון חלוצי עבור מנהיגי "הציונים הכלליים", שקיבלו גם את ברכתו של ראש הממשלה דוד בן-גוריון. כדי להשיג תמיכה כספית ואידאולוגית פנו המקימים אל "ההסתדרות הציונית של ארצות הברית" (Z.O.A). במאי 1951 הוחלט על ידי "הסתדרות הציונים הכלליים" בישראל ו"ארגון ציוני אמריקה" (Z.O.A) להקים במשותף מוסד חינוכי חקלאי במסגרת כפר נוער. הוחלט לקרוא למוסד "כפר סילבר", על שם מנהיג ארגון ציוני אמריקה, הרב ד"ר אבא הלל סילבר, כהוקרה על פועלו בקרב הציבור והקונגרס האמריקאי וכן בעצרת האומות המאוחדות למען הקמת מדינת ישראל. בשנותיו הראשונות היה בשימוש שם  היישוב 'אבא הלל' ובהמשך התקבע 'כפר סילבר'.
חגיגת הנחת אבן הפינה של המוסד, אשר תוכנן על ידי האדריכל מאיר הורמן, התקיימה בשמונה במאי 1951. בטקס הוקראה מגילת היסוד, ולאחר מכן הניח אבא הלל סילבר את אבן הפינה של המוסד.
טקס "חנוכת הבית" של כפר סילבר נערך ביום ב' בחול המועד פסח תשט"ז (29 במרץ 1956), בהשתתפות סילבר ואורחים מארצות הברית, ראש הממשלה דוד בן-גוריון, יו"ר הכנסת יוסף שפרינצק, שרים, חברי כנסת, חברי הנהלת הסוכנות היהודית וראשי מפלגת "הציונים הכלליים". בנאומו במהלך הטקס הביע סילבר שביעות רצון מהקמת מוסד חינוכי חקלאי על שמו, בשל חיבתו להתיישבות ולעבודה חקלאית בארץ, כבסיס לקיומה של האומה במולדתה המתחדשת. לדבריו, "יש לתקן התופעה של התרחקות מן האדמה והתרכזות יתר בעיר". כן הביע תקווה כי "התורה שילמדו כאן תהיה תמיד תורת אמת ותורת אהבה, ואני תפילה כי במקום הזה ייתן ה' צבאות שלום!"
היסטוריה > ניסוח הייחוד הרעיוני ותוכנית הלימודים

בראשית הדרך, לאחר דיונים והתלבטויות ביחס לייחודיותו של הכפר, ניסח הוועד המנהל המייסד את האידיאלים הבאים:
יוקם בית ספר תיכון חקלאי, פנימייתי, אשר יקלוט נוער מכל הארץ ובייחוד ממושבי הסביבה.
החינוך יהיה ממלכתי, מושתת על ערכי תרבות ישראל והישגי המדע, על אהבת המולדת ונאמנות למדינת ישראל ועם ישראל.
מטרת הלימודים תהיה הכנת חקלאים, מאומנים היטב מבחינה תאורטית ומעשית כאחת. לצורך זה יוקם משק חקלאי מגוון ואינטנסיבי.
בצד המקצועי החקלאי יהיה החינוך חדור ברעיון החלוציות, אשר יתבטא בהכשרתו של הנוער לקראת השתלבותו בהתיישבות חלוצית בארץ.
תינתן תשומת לב מיוחדת להכשרת הנוער לצורך ההתיישבות החקלאית המשפחתית.
היסטוריה > 1956-1976

בית הספר בכפר נפתח ב-1956 כבית ספר תיכון חקלאי, ארבע שנתי (ט'-י"ב).
ב-1959 כבר היווה הכפר חלוץ בגידולי כותנה באזור, ומודל לחקלאי האזור. באותה שנה אימצה העיר רמת גן את הכפר. כך הגיעו תלמידי בתי ספר בעיר, כגון "אהל שם" ו"תיכון בליך", להתגייסות בכפר בעונת קטיף הכותנה לשלושה ימים. בנוסף, תזמורת הנוער של רמת גן הגיעה להופעות באירועי הכפר.
ב-1960 הוקמה בכפר רפת בעזרתה של הסוכנות היהודית.
ב-1966 הוחלט בוועידת הסתדרות ארגון ציוני אמריקה בניו-יורק, להקים בכפר סילבר בית ספר של נוער אמריקאי, שתפקידו יהיה להכין את מנהיגי העתיד של הציונות האמריקאית, וכן לעודד אותו לקראת העלייה לארץ. זאת על-פי רוח חזונו של סילבר, כפי שביטא בדבריו בטקס הפתיחה של הכפר: "תקוותי, כי צעירים אמריקאים, במספרים לא מבוטלים, יבואו לקבל הוראה בבית ספר זה. אפשר שיימצאו כאלה שקסמה של הארץ יהפוך אותם לאוהביה-נאמניה ושיחליטו ביום מן הימים להישאר בה ישיבת קבע. אולם גם אלה שיחזרו לאמריקה, יביאו איתם את 'זימרת הארץ', יהפכו לשלוחי מצווה של הרוח הנאצלת על הארץ הזאת, ויפיצוה בין יהודי ארצות הברית".
ב-1971 זכה בית הספר בהכרה מטעם משרד החינוך כבית ספר תיכון מקיף, המאפשר שלוש מגמות לימודים: עיונית, חקלאית ומקצועית, כאשר כל אחת פועלת בשני מסלולים - תעודת גמר בלבד או תעודת בגרות. ב-1972 הוקמה בכפר מחלקה למכונאות רכב. ב-1976 הונחו יסודות לבניין נוסף בכפר, מתרומתו של מר הסן מוושינגטון. בבניין זה נפתחו לימודי אלקטרוניקה, מכשירנות ומקצועות טכניים נוספים. כמו כן, נפתח בית ספר לסיעוד, בשיתוף עם בית חולים ברזילי באשקלון.
היסטוריה > 1976-1996

בתקופה זו ענף המכוורות בכפר מנה כבר 250 כוורות. תנובת הדבש שווקה לחברת תנובה.
כמו כן החל פרויקט קליטה  מאמריקה הלטינית, בו הגיעו בני נוער ממקסיקו וארגנטינה ללימודים בכפר לתקופה של חצי שנה.
היסטוריה > 1996-2019

בתקופה זו נעשו שינויים רבים במבנים ובתהליכים רה-ארגוניים ופדגוגיים. כל הפנימיות שופצו. בבית הספר נבנה "בית התאנה", וכן שופצו מבני בית הספר "בית התמר" ו"בית הרימון" במסגרת התאמת מבנים של משרד החינוך.
בית הספר כיום הוא שש-שנתי ומורכב משלושה בתים: בית התמר - כיתות ז'-ח', בית הרימון - כיתות ז'-ט' ובית התאנה - כיתות י'-י"ב. המגמות הטכנולוגיות בכפר נסגרו. נפתחה תוכנית עתידים (י'-י"ב) ונפתחו כיתות מופ"ת (ז-י"ב). במשק החקלאי נעשתה רפורמה ברפת (על פי תקנות המשרד להגנת הסביבה), הוקמו חממות מתקדמות של צמחים ומטעים אקזוטיים, דיר, כלבייה ופנסיון כלבים, פרדס לצד גידולי שדה וגן זואולוגי. הוקמה מחלבה ליצור גבינות עיזים. ענפי המשק החקלאי משמשים מעבדה לפרויקטים ועבודות גמר של התלמידים בכל הכיתות.
במרץ 2008 התפוצץ לראשונה טיל גראד בכפר, שנורה על ידי פלסטינים מרצועת עזה.
הישגים

הכפר זכה במקום ראשון בתחרות ארצית בין כפרי הנוער על הנוי בכפר. כן זכה הכפר בתיגמול דיפרנציאלי ממשרד החינוך על הישגים ומניעת נשירה. ב-2003 זכה הכפר בפרס החינוך הארצי מטעם משרד החינוך.
תלמידים בדרכם לעבודת השדה, 2007
המדשאות המרכזיות בכפר הנוער, 2007
מבנה כיתות
מגדל המים
אתר זיכרון לבני הכפר שנפלו במערכות ישראל
בית הכנסת
בית הכנסת
ראו גם

רשימת בוגרי בית הספר
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפות בהוצאת מחלקת המדידות 1956-1962 בהן מצוין הישוב בשם 'אבא הלל', באתר הספרייה הלאומית, אוסף המפות ע"ש ערן לאור
| --- | --- |
בקרת זהויות :  NLI: 987007588270105171
בקבוק תבערה

בקבוק תבערה בפעולה
בקבוק תבערה מתוצרת פינית, כדוגמת אלו שבהם השתמשו הפינים במלחמת החורף
בקבוק תבערה (בראשי תיבות בקת"ב), המכונה גם בקבוק מולוטוב, או קוקטייל מולוטוב (על שם ויאצ'סלב מולוטוב) הוא נשק מאולתר פשוט וקל להכנה, הנמצא בעיקר בשימושם של לוחמי גרילה, ובעבר היה גם בשימוש צבאות סדירים בזמן מלחמה.
מבנה

בקבוק תבערה מורכב מבקבוק זכוכית ממולא בנוזל דליק, על פי רוב בנזין או כוהל (בדרך כלל מתנול או אתנול), וסמרטוט התחוב בפיית הבקבוק. הנשק מופעל על ידי הצתת הסמרטוט וזריקת הבקבוק על המטרה. עם הפגיעה מתנפץ הבקבוק, וכאשר הנוזל נשפך על המטרה ונוגע בסמרטוט הבוער, נוצרת תבערה.
לפעמים, אם הם בנמצא, חומרים מתלקחים-מעצמם (כגון זרחן לבן) יכולים לשמש אף הם כדי להבטיח את התפוצצות הבקבוק כשהוא פוגע בפני המטרה. זפת, שמן דקלים, סוכר או חומרים אחרים, מוספים אף הם לעיתים לבקבוק, כדי לגרום לנוזל הבוער להידבק למטרה במקום לנזול. לפעמים מוסיפים לתערובת חומצה כדי להגדיל את פוטנציאל הנזק של הנוזל ואת סיכוייו לחדור משטחים חסיני-אש.
שימוש

בקבוקי תבערה נקראים גם "בקבוקי מולוטוב", על שם ויאצ'סלב מולוטוב, שהיה שר החוץ ומזכיר המלחמה של ברית המועצות במלחמת העולם השנייה. לאחר שמולוטוב טען כי אינו מפציץ את הפינים אלא מנחית להם חבילות מזון, הפינים כינו את הפצצות "סלסלות הלחם של מולוטוב". לאחר מכן, בפרפרזה על כינוי זה, כינו הפינים את בקבוקי התבערה בהם השתמשו בשם "קוקטייל מולוטוב". חיילי צבא פינלנד השתמשו בבקבוקי תבערה בהצלחה נגד טנקים של הצבא האדום בשני העימותים הצבאיים שנערכו בין פינלנד לברית המועצות, מלחמת החורף ומלחמת ההמשך, והם שטבעו את המונח. הצבא הפיני ייצר בקבוקי תבערה בהליך ייצור סדרתי, בצירוף גפרורים להצתתם. בפצצות דלק נעשה שימוש כבר במהלך מלחמת האזרחים בספרד, ולפעמים הושלכו פצצות כאלה באמצעות קלע. בקבוקי מולוטוב היו בשימוש גם בקרבות בעמק הירדן. בקרב על דגניה א' נעשה שימוש בבקבוקי מולוטוב אשר יוצרו בבית הספר המקומי על ידי המורה לכימיה ועד לפני כמה שנים הייתה סברה שאחד הבקבוקים שזרק אחד מהמגנים פגע במכל הדלק של הטנק וגרם לסורים לסגת (בפועל הוכח על ידי חיל החימוש כי מדובר בפגיעה של מטען חלול ממטול הפיא"ט).
כלי נשק אלה היו בשימוש נפוץ על ידי כל הצדדים במלחמת העולם השנייה. הם היו יעילים מאוד כנגד טנקים קלים, ופגעו קשות במורל האויב. להלן תיאור מכלי ראשון של תוצאות השימוש בהם, שנכתב במהלך מרד גטו ורשה ב-1943:
הבקבוקים שכוונו היטב פוגעים בטנק. הלהבות מתפשטות במהירות. נפץ ההתפוצצות נשמע. המכונה עומדת בלי לזוז. הצוות נשרף בחיים. שני הטנקים האחרים פונים אחורה ונסוגים. הגרמנים שתפסו מחסה מאחוריהם נסוגים בבהלה. אנו נפטרים מהם עם כמה יריות מכוונות היטב ורימונים.
שימוש בסכסוך ישראלי-פלסטיני

בקבוקי התבערה נמצאים בשימוש נרחב בהסכסוך הישראלי-פלסטיני, בעיקר על ידי מפגינים ומחבלים פלסטינים. בקבוקי התבערה משמשים הן נגד מטרות צבאיות והן נגד אזרחיות. טנקים ונגמ"שים וצמ"ה מודרניים ממוגנים לרוב מפני פגיעה רגילה של בקבוקי תבערה, בשל היותם חסיני אש. יידוי בקבוקי תבערה במהלך מהומות לעיתים משלוב עם יידוי אבנים.
בית המשפט העליון הדגיש את החומרה שביידוי בקבוק תבערה לעבר כלי רכב:
"השלכת בקבוקי תבערה לעבר רכב נוסע שקולה לשימוש בנשק חם ממש. כידוע, הנזק שעלול להיגרם כתוצאה ממעשה זה עלול להיות הרה אסון ולגבות מחיר דמים כבד."
במקרים בהם בקבוק תבערה לא גרם לנפגעים, נקבע מתחם ענישה על ייצור ויידוי בקבוקי תבערה של בין 12 חודשים לבין 40 חודשי מאסר למבצע העיקרי, ובין 8 חודשים לבין 30 חודשי מאסר למסייע. לקטינים נקבעו עונשים קלים יותר, אך גם אלו כללו לעיתים מאסר בפועל.
הערות שוליים

↑  משטרת ישראל, נעצרו שני חשודים בהצתת הבית בשיח' ג'ראח, 14 בפברואר 2022
↑  ע"פ 3065/15 מוראד עלי חסין נ' מדינת ישראל, ניתן ב־26 ביוני 2016
↑  ע"פ 2337/13 מהנד קואסמה נ' מדינת ישראל, ניתן ב־16 בספטמבר 2013, סעיף 5
↑  ע"פ 6600/15 פלוני נ' מדינת ישראל, ניתן ב־15 במרץ 2016
בקבוקי תבערה שנתפסו במזרח ירושלים.
בקבוקי תבערה שנתפסו בביתו של חשוד בפיגוע טרור בשנת 2022
מחבלים פלסטינים מיידים בקבוקי תבערה
ג'ון מוריסון (מתאבק)

| --- | --- |

מוריסון, פברואר 2019
 לידה:  3 באוקטובר 1979 (בן 45) לוס אנג'לס, קליפורניה, ארצות הברית
 שם במה:  ג'ון הניגן ג'ון מוריסון ג'וני בלאקראפט ג'וני בלייז ג'וני אימפקט ג'וני מונדו ג'וני נייטרו ג'וני אוניקס ג'וני ספייד ג'וני סופרסטאר ג'וני אולטרה
 כינוי:  The Guru Of Greatness The Prince of Parkour
 משקל:  98 ק"ג
 גובה:  1.83 מטר
 לאום:  אמריקאי
 קריירה מקצוענית:  2002–הווה (כ־23 שנים)
 מאמנים:  Supreme Pro Wrestling אל סנואו ביל דמוט אייבורי Ohio Valley Wrestling
ג'ון רנדל הניגן (באנגלית: John Randall Hennigan; נולד ב-3 באוקטובר 1979) הידוע יותר בשם הבמה שלו, ג'ון מוריסון הוא מתאבק אמריקאי. בנוסף לכך, הוא שחקן ופארקוריסט.
הניגן הוא זוכה העונה השלישית של התחרות Tough Enough, תחרות טלוויזיונית, שבה הזוכה קיבל חוזה בארגון ה-WWE, כשלאחר מכן הוא נשלח לארגון הפיתוח של ה-WWE,‏ Ohio Valley Wrestling‏ (OVW), שבו המשיך להתאמן. הניגן זומן לרוסטר הראשי של הארגון באפריל 2005, כשהוא נשלח לתוכנית סמאקדאון תחת שם הבמה ג'וני נייטרו. כבר בקרב הבכורה שלו, הניגן (כחלק מקבוצת MNM) זכה באליפות הזוגות של ה-WWE.
במהלך שהותו בארגון, הניגן הוא פעם אחת אלוף ECW, שלוש פעמים האלוף הבין יבשתי, שש פעמים אלוף הזוגות (פעם אחת אלוף הזוגות העולמי, ארבע פעמים אלוף הזוגות של ה-WWE ופעם אחת אלוף הזוגות של סמאקדאון).
לאחר שעזב את ה-WWE בנובמבר 2011, הניגן התאבק בארגונים עצמאיים מחוץ לארצות הברית תחת שמות במה רבים, עד שהוא נחל הצלחה בארגוני הלוצ'ה ליברה המקסיקניים Lucha Underground ו-Lucha Libre AAA Worldwide תחת שם הבמה ג'וני מונדו. בארגון Lucha Underground, הניגן היה חלק מרכזי מכל ארבע העונות של התוכנית. בנוסף לכך, הוא אלוף הטריפל קראון השני, ואף החזיק באליפות Lucha Underground, אליפות מתנת האלים ואליפות השלישיות (פעם אחת). בארגון המקסיקני AAA, הוא החזיק בו זמנית בשלוש אליפויות שונות: אליפות מגה, אליפות אמריקה הלטינית ואליפות העולם במשקל קל. הניגן חתם בארגון Impact Wrestling בשנת 2017, שם התחרה תחת שם הבמה ג'וני אימפקט. במסגרת שהותו בארגון, הוא כיכב פעמיים ברציפות בקרבות המרכזיים של אירוע הדגל של הארגון, נועד לתהילה, בשנים 2017 ו-2018. בנוסף לכך, הוא החזיק פעם אחת באליפות העולם של אימפקט. לאחר שעזב את הארגון ביולי 2019, הוא חזר ל-WWE חודשיים לאחר מכן.
ביוגרפיה

ג'ון רנדל הניגן נולד ב-3 באוקטובר 1979 בלוס אנג'לס, קליפורניה וגדל בפאלוס ורדס פנינסולה, שם למד בבית ספר התיכון של העיר. הוא סיים תואר בסרטים מטעם אוניברסיטת קליפורניה בדייוויס בשנת 2002.
פילמוגרפיה > סרטים

| שנה | כותרת | תפקיד | הערות |
| --- | --- | --- | --- |
| 2012 | Legion of the Black | יצור צל |  |
| 2013 | Feet Below: The Darkness Descending ‏20 | רייזור | מפיק שותף |
| 2014 | Ascent to Hell | רומן |  |
| 2014 | Hercules Reborn | הרקולס |  |
| 2015 | American Justice | הקצין ריד |  |
| 2015 | Russell Madness | The Hammer |  |
| 2015 | Stormageddon | אדם |  |
| 2017 | Boone: The Bounty Hunter | בון | גם מפיק בפועל וכותב שותף |
| 2017 | Dave Made a Maze | המינוטאור |  |
| 2017 | Sharknado 5: Global Swarming | רודולפו | סרט טלוויזיה |
| 2017 | Never Leave Alive | ריק ריינספורד |  |
| 2018 | Strange Nature | סם | גם מפיק שותף |
| 2020 | מהירות הזמן | ג'וני קילפייר | גם מפיק |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2002–2003 | Tough Enough III | את עצמו | 14 פרקים; זוכה |
| 2009 | האם אתה חכם יותר מתלמיד כיתה ה'? | את עצמו | 2 פרקים |
| 2010 | Destroy Build Destroy | את עצמו | פרק אחד |
| 2013 | ::NTSF:SD:SUV | סמי | פרק: "A Hard Drive to Swallow" |
| 2014–2018 | Lucha Underground | ג'וני מונדו |  |
| 2016 | חסרי בושה | קודי | פרק: "Hiraeth" |
| 2016 | Bajillion Dollar Propertie$ | Brash Roderick | פרק: "Predator Party" |
| 2017 | ימי חיינו | Goon #2 | פרק אחד |
| 2017 | בייבי דאדי | Ryan Davidson | פרק: "Ben Rides a Unicorn" |
| 2017 | GLOW | סאלטי ג'ונסון | פרק: "Pilot" |
| 2017 | הספינה האחרונה | ארס | 3 פרקים |
| 2017 | The Guest Book | סטיב | פרק: "Story Four" |
| 2018 | הישרדות: דוד מול גוליית | את עצמו | 14 פרקים; סיים במקום ה-12 |
| 2018 | Miz & Mrs. | את עצמו | פרק אחד |
פילמוגרפיה > משחקי וידאו

| שנה | כותרת |
| --- | --- |
2006: WWE SmackDown vs. Raw 2007
2007: WWE SmackDown vs. Raw 2008
2008: WWE SmackDown vs. Raw 2009
2009: WWE SmackDown vs. Raw 2010
2010: WWE SmackDown vs. Raw 2011
2011: WWE All Stars
2011: WWE '12
חיים אישיים

הניגן היה מעורב במערכת יחסים על המרקע ומחוצה לו עם המתאבקת והמנג'רית שלו בעבר, מלינה פרז, בין השנים 2003 ל-2015. השניים הכירו במהלך האודישנים לעונה השלישית של התחרות Tough Enough. בשנת 2016, הניגן פיתח מערכת יחסים עם המתאבקת טאיה ואלקירי. השניים התארסו ב-14 ביוני 2017 והתחתנו ב-1 ביוני 2018.